«1000 տարվա գյուղամեջ» փառատոնը` Փշատավանում
Թումանյանական շունչը, լարախաղացի զգույշ, բայց միեւնույն ժամանակ համարձակ շարժումները, լավաշի բույրն ու Կոմիտասի երաժշտությունը մեկտեղվել էին ու ստեղծել «1000 տարվա գյուղամեջ»:
Արդեն երկրորդ տարին է, որ Արմավիրի մարզի Փշատավան համայնքում անցկացվում է «1000 տարվա գյուղամեջ» փառատոնը: Կենցաղավարության, արհեստների և արվեստի փառատոնի նպատակն է զբոսաշրջության միջոցով նպաստել Փշատավան համայնքի զարգացմանը։
«1000 տարվա գյուղամեջ»-ի հեղինակ – կազմակերպիչ Կարինե Փանոսյանը ողջույնի խոսքով հանդես եկավ և նշեց,-«այս արևաշատ համայնքում մարդիկ նույնքան արևաշատ ու ջերմ են, և հենց այդ ջերմությամբ էլ ձեզ կընդունեն իրենց բակերում: Փառատոնը շարունակական է լինելու և տարիների ընթացքում մենք կշտկենք տեխնիկական խնդիրները`էլ ավելի լավը դարձնելու համար»:
Իսկ Փշատավանի երիտասարդական նախաձեռնության համակարգող Լիլիթ Գրիգորյանի ամենամեծ ցանկությունը փառատոնի տարեց տարի զարգանալն ու ընդլայնվելն է :
«1000 տարվա գյուղամեջ»-ը մյուս փառատոններից տարբերվում էր իր ձևաչափով, քանի որ տաղավարները տեղադրված էին ոչ թե հրապարակում, այլ բնակիչների բակերում։ Հյուրերը ոչ միայն դիտում, այլ նաև մասնակցում էին բակերում տեղի ունեցող անցուդարձին:
Բակերն անվանական էին, և յուրաքանչյուր այցելու գտավ իրեն հետաքրքրող բակը:
Գյուղացիներից շատերի բակերը վերածվել էին «թանգարանների» , դրանցից յուրաքանչյուրում միախառնվել էին ներկայի ու անցյալի սովորությունները:
Փշատավանի գյուղապետարանի ներկայացուցիչ Գրիգոր Գրիգորյանն էլ վստահեցրեց` յուրաքանչյուր այցելու կհամոզվի, որ Փշատավան գյուղն այն գյուղն է, որտեղ կարելի է գալ հանգստանալու և լիցքաթափվելու նպատակով:
Փառատոնին ներկա էր նաև Դյութազնագրքի հերոս Գևորգ Աֆրիկյանը, նա փառատոնի մասնակիցների ներկայությամբ 53 րոպեում 55 անգամ կատարեց հենում-ծալում վարժությունը և ռեկորդ սահմանեց:
Պատկերասրահ՝ «1000 տարվա գյուղամեջ» փառատոնը